Abava
Abava – upė Latvijoje, Ventos intakas. Abava anksčiau buvo ištiesinta, dabar teka senvage. Vietomis yra dolomitų slenksčių, didžiausias ir plačiai žinomas – Abavos krioklys. Vandens turistų požiūriu Abava gana įdomi, nors yra ir daug vienodų grandžių. Krantai daug kur apaugę krūmais, aplink miškai, pievos, ąžuolai. Žemiau Kandavos per upę nutiesti du nuožulnūs trosai, kuriuos vietiniai naudoja kaip perkėlą. Žuvys – ešeriai, meknės, kuojos, lydekos, šapalai, žiobriai.